Образец № 7.1

**ВЪЗЛОЖИТЕЛ: ОБЩИНА ВЕЛИКО ТЪРНОВО**

**ИЗПЪЛНИТЕЛ: ……………………………………………………………………………………...**

**ПРЕДМЕТ: Строително-монтажни работи по възстановяване на покриви на сгради и възстановяване на църковен храм по обособени позиции:**

**Обособена позиция № 1** – Възстановяване на покрива на Детска градина „Звездица“, с. Шемшево, Детска градина „Ивайло“, гр. Велико Търново и покрив (столова) на Основно училище „П. Р. Славейков“, гр. Велико Търново

**ПРОЕКТ НА ДОГОВОР**

за възлагане на обществена поръчка на основание чл.112, ал. 1 от ЗОП

Днес ……………..201... г. в град Велико Търново, между:

**1. ОБЩИНА ВЕЛИКО ТЪРНОВО**, със седалище и адрес на управление: град Велико Търново, пл. „Майка България” № 2, с БУЛСТАТ: 000133634, представлявана от инж. ДАНИЕЛ ПАНОВ, в качеството му на Кмет на Общината, наричан за краткост **„ВЪЗЛОЖИТЕЛ”** и Даниела Данчева – Главен счетоводител Община Велико Търново и лице по чл. 13, ал. 3, т. 3 от Закона за финансовото управление и контрол в публичния сектор (ЗФУКПС),от една страна,

и

**2. .......................................................** *(наименование на изпълнителя)*, със седалище и адрес на управление: ........................................................................................................................., с ЕГН/ЕИК/БУЛСТАТ: ..................................., представлявано от ..................................................... *(законен представител – име и длъжност)*, в качеството на ………………………...…………… наричан за краткост **„ИЗПЪЛНИТЕЛ”**, от друга страна,

**на основание** чл. 112, ал. 1 от Закона за обществените поръчки и във връзка с чл. 68, ал. 1 от ППЗОП от Закона за обществените поръчки („**ЗОП**“) и [*посочват се наименование, номер и дата на акта на възложителя за избор на изпълнител*] на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: “**Строително-монтажни работи по възстановяване на покриви на сгради и възстановяване на църковен храм по обособени позиции: Обособена позиция № 1** – Възстановяване на покрива на Детска градина „Звездица“, с. Шемшево, Детска градина „Ивайло“, гр. Велико Търново и покрив (столова) на Основно училище „П. Р. Славейков“, гр. Велико Търново**“,**

се сключи този договор за следното:

**І. ПРЕДМЕТ НА ДОГОВОРА. СРОК**

Чл.1(1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши видове работи, включени в обхвата на обществена поръчка с предмет:“**Строително-монтажни работи по възстановяване на покриви на сгради и възстановяване на църковен храм по обособени позиции: Обособена позиция № 1** – Възстановяване на покрива на Детска градина „Звездица“, с. Шемшево, Детска градина „Ивайло“, гр. Велико Търново и покрив (столова) на Основно училище „П. Р. Славейков“, гр. Велико Търново**“.**

(2) ИЗПЪЛНИТЕЛЯТ се задължава да извърши СМР по вид, количества и единични цени, съгласно представената оферта, неразделна част от този договор и съгласно указанията на ВЪЗЛОЖИТЕЛЯ, при стриктно съблюдаване на техническата спецификация.

(3) ИЗПЪЛНИТЕЛЯТ следва да извърши възложената работа на свой риск със свои ресурси.

(4) Страната, която е осигурила съответните материали за извършване на СМР, носи отговорността и риска за тяхното качество.

(5) Видовете и количествата на работите са съгласно количествена сметка.

Чл.2(1) Договора влиза в сила, от датата на подписването му и има действие до изтичане на всички гаранционни срокове на възложените работи в срока на действие на договора.

- Срокът за изпълнение на всички работи в обхвата на поръчката е 90 календарни дни и започва да тече от датата на подписване на двустранен протокол за предаване на обекта от страна на представител на ВЪЗЛОЖИТЕЛЯ и ИЗПЪЛНИТЕЛЯ. Срокът за изпълнение на СМР на обектите приключва с двустранно подписване на окончателен протокол за приемане на действително изпълнените работи.

**-** Срок за изпълнение на дейностите по строително – монтажните работи по време на отстраняване на проявени скрити дефекти през гаранционните срокове е до датата на изтичане на последния гаранционен срок за обекта, включително съоръженията, включени в него.

**ІІ. УСЛОВИЯ НА ПЛАЩАНЕ**

Чл.3(1) Стойността на строителството по договора е съгласно ценовата оферта на ИЗПЪЛНИТЕЛЯ, неразделна част от този договор, съгласно количествено - стойностна сметка и е както следва:

**-** заДетска градина „Звездица“, с. Шемшево изпълнение на СМР общо в размер на **……………………….. /…………………../** лева без ДДС, а с ДДС 20 % - ………………………… /…………………………………/ лева,

-за Детска градина „Ивайло“, гр. Велико Търново изпълнение на СМР общо в размер на **……………………….. /…………………../** лева без ДДС, а с ДДС 20 % - ………………………… /…………………………………/ лева**,**

- за Основно училище „П. Р. Славейков“, гр. Велико Търново изпълнение на СМР общо в размер на **………………………..** /…………………../ лева без ДДС, а с ДДС 20 % - ………………………… /…………………………………/ лева**.**

Или за изпълнението на всички СМР по обекти е общо в размер на **……………………….. /…………………../** лева без ДДС, а с ДДС 20 % - ………………………… /…………………………………/ лева**.**

(2) Възнаграждението по предходната алинея се заплаща както следва:

**………………. %** от **стойността – авансово (предложение за аванс не повече от 35% /тридесет и пет на сто/), а именно: …………………/……………………………/ лева без ДДС, а с ДДС ………………/…………………………………/ лева.** Авансът може да се иска за един, няколко или всички обекти предмет на обособената позиция.

- Авансът се превежда в 30 дневен срок след представена от ИЗПЪЛНИТЕЛЯ оригинална фактура и представена гаранция за авансово предоставени средства. Гаранцията за авансово предоставени средства се представя по избор на ИЗПЪЛНИТЕЛЯ в една от формите, посочени в ЗОП. ИЗПЪЛНИТЕЛЯТ има право да промени формата на представената от него гаранция за аванс, съгласно разрешените форми в ЗОП. ВЪЗЛОЖИТЕЛЯТ не дължи лихва за времето, през което средствата по Гаранцията за авансово предоставени средства са престояли при него законосъобразно. Стойността на аванса се удържа пропорционално от всяко следващо плащане. Гаранцията, която обезпечава авансово предоставените средства е за размера на тези средства /предоставените средства/ и се освобождава до три дни след връщане или усвояване на аванса. Гаранцията за авансово плащане обезпечава ВЪЗЛОЖИТЕЛЯ и служи за възстановяване на извършените авансово плащания при неизпълнение на договорните задължения от страна на ИЗПЪЛНИТЕЛЯ. При констатирано неизпълнение, ВЪЗЛОЖИТЕЛЯТ има право да упражни правата по гаранцията за авансово предоставени средства. Ако ИЗПЪЛНИТЕЛЯТ не поднови гаранция, предоставена за обезпечаване на авансово плащане, дължи възстановяване на аванса в размер на неусвоената част в писмено определен от ВЪЗЛОЖИТЕЛЯ срок и/или ВЪЗЛОЖИТЕЛЯ го удържа от дължими към ИЗПЪЛНИТЕЛЯ плащания и/или упражнява правата на гаранцията за изпълнение, като ВЪЗЛОЖИТЕЛЯ може да приложи повече от един от посочените способи до възстановяване на неусвоената част от аванса.

- Всички останали плащания се извършват според степента на изпълнение в 30 дневен срок по банков път след приемане на работата с Протокол за приемане на извършени СМР за удостоверяване на действително извършени работи, проверен и подписан от лицето осъществяващо инвеститорски контрол и стр. надзор (*ако е необходим*) и Изпълнителя по доказани действителни количества и по предложените единични цени на видовете работи при показателите за ценообразуване, посочени в приложените анализи на ИЗПЪЛНИТЕЛЯ. В случаите, когато са констатирани недостатъци, сумата се изплаща на Изпълнителя в 30 дневен срок след отстраняването им.

(3) Не подлежат на разплащане работи, неокомплектовани с разходооправдателни документи – подробна ведомост, анализи - в случаите, когато се определи цена, която е по-ниска от посочената в ценовото предложение, сертификат за вложени материали.

(4) За извършените плащания ИЗПЪЛНИТЕЛЯТ издава надлежно оформени платежни документи, в които следва да се посочи следната задължителна информация:

Получател: Община Велико Търново

Адрес: гр. Велико Търново, пл. „Майка България” № 2

БУЛСТАТ: 000133634

Ид. № по ЗДДС: BG000133634

МОЛ: инж. Даниел Панов

Получил фактурата: ...........................

(5) ВЪЗЛОЖИТЕЛЯТ не дължи заплащане за вложени материали и/или извършени работи ако е налице:

1. Несъгласувано с ВЪЗЛОЖИТЕЛЯ отклонение от техническата документация, в това число от работния проект; от договора; от указанията на ВЪЗЛОЖИТЕЛЯ;

2. Нарушаване на строителните, техническите и технологичните правила и нормативи;

3. Отстраняване на допуснати от ИЗПЪЛНИТЕЛЯ недостатъци;

4. Влагане на неподходящи и/или некачествени материали;

(6) Ако при приемане на отделни работи, представител на ВЪЗЛОЖИТЕЛЯ или лицето, осъществяващо инвеститорския контрол и лицето осъществяващо строителен надзор констатират недостатъци, до отстраняването им ВЪЗЛОЖИТЕЛЯТ може да задържи дължимата сума за тях. Задържането на сумата не е забава за ВЪЗЛОЖИТЕЛЯ и не влече последици поради просрочване на плащането.

(7) ВЪЗЛОЖИТЕЛЯТ не дължи заплащане за работи, неприети с подписване на протокол за тяхното извършване, поради това, че същите не отговарят на необходимото качество и/ или е налице отклонение от проекта за обекта и/или материалите не са съгласувани с осъществяващия инвеститорски контрол и осъществяващия строителен надзор или са констатирани други несъответствия и/или изпълнението не отговаря на НАРЕДБА № РД-02-20-1 от 5.02.2015 г. за условията и реда за влагане на строителни продукти в строежите на Република България.

(8) ВЪЗЛОЖИТЕЛЯТ заплаща по-малко от уговореното възнаграждение, ако по предвидения в настоящия договор ред с протокол по реда на чл. 6 се констатира, че действително извършените работи са на по-малка стойност или са налице други обстоятелства, поради които се дължи по-малко заплащане на ИЗПЪЛНИТЕЛЯ, в това число несъответствие на дължимото възнаграждение с количеството или качеството и вида на вложените материали.

(9) Преведените средства от Община Велико Търново, но неусвоени от ИЗПЪЛНИТЕЛЯ, както и на натрупани лихви, глоби и неустойки в изпълнение на настоящия договор, подлежат на възстановяване по банкова сметка, както следва: IBAN BG36SOMB91303124758000, BIC код на банката SOMBBGSF, при Общинска банка, клон Велико Търново.

**ІIІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ ВЪВ ВРЪЗКА С РЕАЛИЗИРАНЕ НА СТРОИТЕЛНО-МОНТАЖНИ РАБОТИ**

Чл.4 Възложителят е длъжен:

1. да укаже мястото на обекта;

2. да осигури нормален достъп на ИЗПЪЛНИТЕЛЯ до обекта;

3. да предостави съответните технически данни, необходими за извършване на поръчката;

4. чрез инвеститорския контрол и строителния надзор да участва в приемането на извършените СМР и съставяне на приемо-предавателните протоколи;

5. при точно и пълно изпълнение да заплати на ИЗПЪЛНИТЕЛЯ уговорената цена.

Чл.5 ВЪЗЛОЖИТЕЛЯТ, чрез своите представители има право по всяко време да проверява извършването на работата от ИЗПЪЛНИТЕЛЯ и изпълнението на предвидените в този договор задължения.

Чл.6 (1) При неизпълнение, респективно некачествено или несвоевременно изпълнение на възложеното с този договор, пълна липса на изпълнение, или при каквото и да било друго неизпълнение на задължения по този договор, ВЪЗЛОЖИТЕЛЯТ има право да изисква съставянето на констативен протокол, подписан от представител на ВЪЗЛОЖИТЕЛЯ и ИЗПЪЛНИТЕЛЯ или негов служител. Същият е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ, като неизправна страна, в това число и да прихваща неустойки от дължими към ИЗПЪЛНИТЕЛЯ суми.

(2) При отказ на ИЗПЪЛНИТЕЛЯ или на негов служител за подписване на констативен протокол за неизпълнение, същият се подписва от ВЪЗЛОЖИТЕЛЯ или негов служител и двама свидетели и е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ, като неизправна страна, в това число и да прихваща неустойки от дължими към ИЗПЪЛНИТЕЛЯ суми.

(3) При констатиране с протокола на недостатъци на свършената работа или друго неизпълнение, в същия се отбелязва естеството на недостатъците/ неизпълнението и степента, в която те засягат работата на ИЗПЪЛНИТЕЛЯ, като се посочва стойността на дължимото възнаграждение след приспадане на неизпълнението и/или обременената с недостатъци работа. При забава или друго неизпълнение, се посочва периода на просрочването и/или естеството на неизпълнението.

(4) При каквото и да било неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ може да търси или удържа дължимите по договора неустойки при условие на констатирането му по реда по- горе.

Чл.7 (1) ВЪЗЛОЖИТЕЛЯТ има право по всяко време да иска, в определен от него срок, отчетна информация за реализация на работите от ИЗПЪЛНИТЕЛЯ.

(2) ВЪЗЛОЖИТЕЛЯТ има право по всяко време да следи за спазването на нормативните и техническите изисквания от страна на ИЗПЪЛНИТЕЛЯ.

(3) ВЪЗЛОЖИТЕЛЯТ или негов представител има право да дава задължителни писмени указания на ИЗПЪЛНИТЕЛЯ относно справките/протоколите за отчитане на дейността, тяхната форма, съдържание и т.н. Задължителни за ИЗПЪЛНИТЕЛЯ са всички указания на ВЪЗЛОЖИТЕЛЯ или на негов представител относно формата и начина за водене на отчетност на изпълнението и начина на оформяне на документите във връзка с този договор.

(4) ВЪЗЛОЖИТЕЛЯТ има право да изисква от ИЗПЪЛНИТЕЛЯ да сключи и да му представи договор/и за подизпълнение с посочените в офертата му подизпълнител/и. В случай, че ИЗПЪЛНИТЕЛЯТ изпълнява задълженията си съвместно със подизпълнител/и, посочен/и в офертата, ИЗПЪЛНИТЕЛЯТ е длъжен да сключи договор/и за подизпълнение.

(5) Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

(6) ВЪЗЛОЖИТЕЛЯТ изисква замяна на подизпълнител, който не отговаря на условията по ал. 5.

(7) Когато частта от поръчката, която се изпълнява от подизпълнител, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на подизпълнителя.

(8) Разплащанията по ал.7 се осъществяват въз основа на искане, отправено от подизпълнителя до ВЪЗЛОЖИТЕЛЯ чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15-дневен срок от получаването му.

(9) Към искането по ал. 8 ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими.

(10) ВЪЗЛОЖИТЕЛЯТ има право да откаже плащане по ал. 7, когато искането за плащане е оспорено, до момента на отстраняване на причината за отказа.

(11) Независимо от възможността за използване на подизпълнители отговорността за изпълнение на договора за обществена поръчка е на ИЗПЪЛНИТЕЛЯ.

(12) След сключване на договора и най-късно преди започване на изпълнението му, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката.

(13) Замяна или включване на подизпълнител по време на изпълнение на договор за обществена поръчка се допуска по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

(14) При замяна или включване на подизпълнител ИЗПЪЛНИТЕЛЯТ представя на ВЪЗЛОЖИТЕЛЯ всички документи, които доказват изпълнението на условията по ал. 13.

(15) В срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ заедно с доказателства, че са изпълнени условията по чл. 66, ал. 2 и 11 ЗОП.

(16) Подизпълнителите нямат право да превъзлагат една или повече от дейностите, които са включени в предмета на договора за подизпълнение.

(17) Не е нарушение на забраната по ал. 16 доставката на стоки, материали или оборудване, необходими за изпълнението на обществената поръчка, когато такава доставка не включва монтаж, както и сключването на договори за услуги, които не са част от договора за обществената поръчка, съответно от договора за подизпълнение.

(18) ВЪЗЛОЖИТЕЛЯТ има право да иска изпълнение в определени срокове на препоръки, указания и други подобни, дадени от съгласуващи, одобряващи или други компетентни органи.

**ІV**. **ПРАВА И ЗАДЪЛЖЕНИЯ НА ИЗПЪЛНИТЕЛЯ ВЪВ ВРЪЗКА С РЕАЛИЗИРАНЕ НА СТРОИТЕЛНО - МОНТАЖНИ РАБОТИ:**

Чл.8(1)ИЗПЪЛНИТЕЛЯТ е длъжен да уведоми изпълнителя на инвеститорския контрол и осъществяващия строителния надзор, за началото на изпълнение на възложената работа.

(2) Разпорежданията на изпълнителя на инвеститорския контрол и осъществяващия строителния надзор са задължителни за ИЗПЪЛНИТЕЛЯ.

(3) ИЗПЪЛНИТЕЛЯТ се задължава да извършва видовете работи качествено и в технологичните срокове за съответните видове работи и по указания на ВЪЗЛОЖИТЕЛЯ или определени от него лица.

(4) ИЗПЪЛНИТЕЛЯТ е длъжен да влага качествени и подходящи материали при извършване на възложената работа. Дейностите, изпълнявани в рамките на проекта следва да гарантират, че всички остатъчни или извлечени материали от проектната дейност ще бъдат използвани повторно, рециклирани и/или депонирани по начин, който не вреди на околната среда.

Чл.9(1) ИЗПЪЛНИТЕЛЯТ е длъжен да участва и съдейства за своевременното съставяне на всички актове и протоколи по време на строителството.

(2) ИЗПЪЛНИТЕЛЯТ се задължава да оказва съдействие при извършване на проверки от страна на ВЪЗЛОЖИТЕЛЯ.

(3) При приемане на изработеното, преди подписването на приемо-предавателния протокол, ИЗПЪЛНИТЕЛЯТ е длъжен да представи изискуемите документи.

(4) Строително-монтажните работи се организират от ИЗПЪЛНИТЕЛЯ чрез техническия ръководител на обекта: ……………………………………………..

Чл.10 Невъзложени от ВЪЗЛОЖИТЕЛЯ строително- монтажни работи не подлежат на заплащане.

Чл.11 (1) ИЗПЪЛНИТЕЛЯТ е длъжен да изпълни поръчката с грижата на добър търговец и в защита интересите на ВЪЗЛОЖИТЕЛЯ. По време на строителството ИЗПЪЛНИТЕЛЯТ е длъжен да спазва: действащото в страната законодателство, всички закони, правилници, наредби постановления и др. касаещи строителния процес; техниката на безопасността на труда; противопожарни и строително- технически норми.

(2) ИЗПЪЛНИТЕЛЯТ е длъжен да съблюдава Наредба № 7 от 1999 г. за минималните изисквания за здравословни и безопасни условия на труд на работните места и при използване на работното оборудване, Наредба № 2 от 2004 г. за минималните изисквания за здравословни и безопасни условия на труд при извършване на строителни и монтажни работи, както и изискванията на другите нормативни актове по безопасност и здраве при работа.

(3) ИЗПЪЛНИТЕЛЯТ е длъжен да уведоми своевременно ВЪЗЛОЖИТЕЛЯ за обстоятелства, възпрепятстващи изпълнението на този договор и за предприетите мерки за тяхното преодоляване.

(4) ИЗПЪЛНИТЕЛЯТ е длъжен незабавно да информира ВЪЗЛОЖИТЕЛЯ или негов представител, както и осъществяващия инвеститорски контрол и осъществяващия строителен надзор за всякакви обстоятелства, които биха могли да попречат или да забавят изпълнението на дейностите.

(5) ИЗПЪЛНИТЕЛЯТ се задължава ако настъпят обстоятелства, които го поставят в невъзможност да изпълнява задълженията си, в това число и ако не може или престане да отговаря на специфични изисквания за изпълнение на възложеното, да информира ВЪЗЛОЖИТЕЛЯ в срок от три работни дни от узнаването с цел прекратяване на договора.

(6) ИЗПЪЛНИТЕЛЯТ е длъжен да спазва предложената с офертата методология на работа за изпълнение на обществената поръчка.

Чл.12 (1) ИЗПЪЛНИТЕЛЯТ е длъжен при поискване от страна на ВЪЗЛОЖИТЕЛЯ да представи съответните удостоверяващи документи за качеството и произхода на материалите, използвани при изпълнение на работата, сертификати, удостоверяващи съответствие със стандарти за системи за управление на качеството, доказателства за квалификация на персонала, извършващ възложената работа.

(2) ИЗПЪЛНИТЕЛЯТ е длъжен да не предоставя на други лица и организации информация, която е получил или му е станала известна при и по повод изпълнението на обществената поръчка. Изключения от това правило са допустими само при условията на настоящия договор.

(3) ИЗПЪЛНИТЕЛЯТ е длъжен да води и съхранява необходимата аналитична счетоводна информация за извършените разходи по време на изпълнението на договора и при поискване да я предоставя на ВЪЗЛОЖИТЕЛЯ или неговите представители.

(4) ИЗПЪЛНИТЕЛЯТ е длъжен да спазва изискванията националното законодателство и на законодателството на Европейската общност при изпълняването на дейностите предмет на обществената поръчка.

Чл.13 При точно и пълно изпълнение на договорените дейности ИЗПЪЛНИТЕЛЯТ има право да получи уговорената за строително-монтажните работи сума.

Чл.14 Осигуряването на материали, детайли, конструкции, както и всичко друго необходимо за извършване на работите е задължение за ИЗПЪЛНИТЕЛЯ.

Чл.15 ИЗПЪЛНИТЕЛЯТ носи отговорност за качеството на използваните от него материали. Когато използваните за изпълнение на обществената поръчка материали са некачествени или неподходящи за качествено изпълнение на работите, в този случай ИЗПЪЛНИТЕЛЯ е длъжен да подмени материалите с качествени. Ако ИЗПЪЛНИТЕЛЯ не изпълни това задължение, ВЪЗЛОЖИТЕЛЯТ има право да прекрати или развали договора с последиците предвидени в него.

Чл.16(1) ИЗПЪЛНИТЕЛЯТ е длъжен да осигури необходимата за извършване на различните видове работи механизация.

(2)ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършване на работата е допуснал отклонения от изискванията, предвидени в техническата документация, или от изисквания, задължителни съгласно нормативни актове.

(3) ИЗПЪЛНИТЕЛЯТ е длъжен при изпълнение на обществената поръчка да спазва правилата за безопасност на уреждащата ги нормативна уредба.

(4) За вреди, причинени на лица, публично или частно имущество, при или по повод изпълнението на поръчката, отговорност носи изцяло ИЗПЪЛНИТЕЛЯ.

(5) Всички санкции, наложени от общински и държавни органи във връзка с изпълнението на работите са за сметка на ИЗПЪЛНИТЕЛЯ.

(6) ВЪЗЛОЖИТЕЛЯТ не отговаря при никакви обстоятелства и по каквато и да била причина за щети или вреди причинени на персонала или имуществото на ИЗПЪЛНИТЕЛЯ през време и поради изпълнение на дейностите. ВЪЗЛОЖИТЕЛЯТ не приема искания за компенсиране или за увеличение на плащането във връзка с такива щети или вреди. Единствено ИЗПЪЛНИТЕЛЯТ носи отговорност спрямо трети лица, включително отговорност за вреди или щети от какъвто и да било вид, понесени от тях през време и поради изпълнението на дейностите.

Чл.17 ИЗПЪЛНИТЕЛЯТ се задължава да предоставя информация за хода на работата и стадия на изпълнението при поискване от ВЪЗЛОЖИТЕЛЯ, както и да оказва нужното съдействие на представители на ВЪЗЛОЖИТЕЛЯ и/ или на други органи при извършване на контрол по изпълнението на обществената поръчка. ИЗПЪЛНИТЕЛЯТ се задължава да оказва пълно съдействие на лицата, които извършват проверките на място.

Чл.18 (1) Ако отчетността за дължимите от ВЪЗЛОЖИТЕЛЯ плащания не е съгласно изискванията и задължителните указания на ВЪЗЛОЖИТЕЛЯ или на негов представител, ВЪЗЛОЖИТЕЛЯТ може да откаже заплащането им или да заплати по-малко.

(2) Ако ИЗПЪЛНИТЕЛЯТ не изпълнява задълженията си за отчитане на изпълнението или отчитането на изпълнението не е съгласно указанията на ВЪЗЛОЖИТЕЛЯ или негов представител, ВЪЗЛОЖИТЕЛЯТ може да развали или прекрати договора и да задържи гаранцията за изпълнение.

(3) В случая по предходната алинея ИЗПЪЛНИТЕЛЯТ няма право на заплащане по изпълнението на работите, които съгласно справките не са приети от представителите на ВЪЗЛОЖИТЕЛЯ.

Чл.19 ИЗПЪЛНИТЕЛЯТ предприема всички необходими мерки ако разходите за изпълнение на възложеното не бъдат възстановени или за възстановяването им се налага повторно извършване на действия, мерки или оформяне на документи, съгласно дадени от компетентен орган указания или се налага извършване на действия, които не са били извършени.

**V**. **ОТГОВОРНОСТ И САНКЦИИ**

Чл.20 (1) ИЗПЪЛНИТЕЛЯТ носи пълна отговорност за работата и действията на своите работници и служители, както и за привлечените от него подизпълнители, включително и когато последните са одобрени от ВЪЗЛОЖИТЕЛЯ.

(2) ИЗПЪЛНИТЕЛЯТ носи пълна отговорност за вреди, причинени на трети лица по време и по повод изпълнението на възложената работа.

(3) ИЗПЪЛНИТЕЛЯТ е длъжен да извърши възложеното с необходимата грижа, ефективност, добросъвестност в съответствие с най-добрите практики за дейността, като за целта мобилизира необходимите за това финансови, човешки и материални ресурси. Ресурсите, в това число персонал, посочен от ИЗПЪЛНИТЕЛЯТ организиран в Техническото предложение трябва да бъде наличен в предложения вид и обем при изпълнение на съответните дейности по договора.

Чл.21 (1) Ако ИЗПЪЛНИТЕЛЯТ се е отклонил от уговореното в този договор или ако извършени работи имат недостатъци, ВЪЗЛОЖИТЕЛЯТ може по свой избор да иска:

1. поправяне на изработеното без заплащане в даден от него подходящ срок;

2. заплащане на разходите, необходими за поправката;

3. съответно намаление на възнаграждението;

(2) Ако отклонението или недостатъците са толкова съществени, че работата е негодна за уговореното или подразбиращото се предназначение, ВЪЗЛОЖИТЕЛЯТ може да развали договора с последиците предвидени в него.

(3) В случая по предходната алинея ИЗПЪЛНИТЕЛЯТ няма право на възнаграждение и на заплащане на цената на осигурените от него материали и дължи връщане на авансово получените суми, при получени такива. Отделно от това ВЪЗЛОЖИТЕЛЯТ има всички права, съгласно договора и приложимото законодателство като изправна страна срещу неизправна страна.

Чл.22 (1) ВЪЗЛОЖИТЕЛЯТ може да развали този договор и преди срока за завършване на СМР, с последиците на чл.21, ал.3 ако установи, че ИЗПЪЛНИТЕЛЯТ:

1. при извършване на възложените работи се отклонява съществено от уговореното в този договор;

2. извършва възложените работи с много ниско качество;

3. влага некачествени или неподходящи материали;

Чл.23 При забава на изпълнението от страна на ИЗПЪЛНИТЕЛЯ, същият дължи неустойка в размер на 5 % от стойността на възложените СМР за всеки просрочен ден.

Чл.24 ИЗПЪЛНИТЕЛЯТ заплаща неустойка на ВЪЗЛОЖИТЕЛЯ, която последният удържа от цената, в размер на 5 % от стойността на възложените СМР за всеки ден и в следните случаи:

1. при мълчалив или изричен отказ да изпълни изискванията и/или указания на ВЪЗЛОЖИТЕЛЯ или на упълномощено от него лице, за времето до окончателното им изпълнение;

2. при неизпълнение на задълженията си по настоящия договор, водещи до некачествено извършени работи- до качественото изпълнение на същите;

**VІ**. **ГАРАНЦИОННИ УСЛОВИЯ**

Чл.25 (1) ИЗПЪЛНИТЕЛЯТ се задължава да отстранява за своя сметка скритите недостатъци и появилите се впоследствие дефекти в гаранционните срокове съгласно разпоредбите на Наредба № 2/31.07.2003 г. за въвеждане в експлоатация на строежите в РБ и минимални гаранционни срокове за изпълнени строителни и монтажни работи, съоръжения и строителни обекти, като съгласно офертата на ИЗПЪЛНИТЕЛЯ за обектите важат предложените от него гаранционни срокове: ……..……………..

(2) Гаранционните срокове текат от деня на подписване на окончателен протокол за приемане на изпълнените видове работи.

(3) За появилите се в посочените гаранционни срокове дефекти, ВЪЗЛОЖИТЕЛЯТ уведомява писмено ИЗПЪЛНИТЕЛЯ. В срок до ……. часа след уведомяването, ИЗПЪЛНИТЕЛЯТ извършва проверка (вкл. на място). В резултат на извършената проверка и след съгласуване с ВЪЗЛОЖИТЕЛЯ, двете страни определят срок и съставят протокол, в който ИЗПЪЛНИТЕЛЯТ е длъжен да предприеме съответните действия и да отстрани тези дефекти. ”Гаранционният срок” спира да тече, за времето, когато се извършват работите по отстраняване на дефектите.

(4) Задълженията по предходната алинея запазват действието си при промяна на собствеността на обекта.

(5) При неотстраняване на появилите се дефекти в гаранционния срок, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи за отстраняването им, както и претърпените щети и пропуснатите ползи от забавеното отстраняване.

(6) Всички щети понесени от ВЪЗЛОЖИТЕЛЯ, в резултат на грешки, недостатъци и пропуски, некачествено строителство, неизпълнение на норми, са за сметка на ИЗПЪЛНИТЕЛЯ.

**VІІ**. **НОСЕНЕ НА РИСКА.**

Чл.26 Рискът от случайно погиване или повреждане на извършеното в резултат на работите по изпълнението на поръчката, преди приемането им от ВЪЗЛОЖИТЕЛЯ, се носи от ИЗПЪЛНИТЕЛЯ .ВЪЗЛОЖИТЕЛЯТ не дължи тяхното заплащане.

Чл.27 ВЪЗЛОЖИТЕЛЯТ носи риска от погиване или повреждане на вече приети резултати по работите, ако погиването или повреждането не е по вина на ИЗПЪЛНИТЕЛЯ или в резултат на недостатъци.

Чл.28. В хода на изпълнение на строителството, ИЗПЪЛНИТЕЛЯТ се задължава да отстранява за своя сметка скритите недостатъци и появилите се дефекти в минималния технологично необходим срок, а именно до……….. календарни дни от получаване на уведомление за настъпилото обстоятелство.

**VІІІ. ГАРАНЦИЯ ЗА ИЗПЪЛНЕНИЕ**

Чл. 29 (1) Гаранцията за изпълнение се определя на **4,5 % (четири цяло и пет процента)** от стойността на обществената поръчка по чл. 3, ал.1 от договора, а именно в размер на ………………………………………………

(2) Част от гаранцията за изпълнение - 50% ще бъде възстановена, респ. върната на ИЗПЪЛНИТЕЛЯ след приключване и приемане на всички възложени работи в срока на действие на договора. За останалата част от гаранцията за изпълнение - 50% ИЗПЪЛНИТЕЛЯТ осигурява на възложителя валидна банкова гаранция или застрахователна полица или гаранцията за изпълнение в парична форма до изтичане на срока от 1 години от приемането с последен акт за изпълнение на видовете работи, респ. акт обр. 15 и която се възстановява, респ. връща след изтичането му. ИЗПЪЛНИТЕЛЯТ е длъжен да привежда гаранцията за изпълнение в изискуемия размер за горепосочените периоди, независимо от упражняване на правата от нея от ВЪЗЛОЖИТЕЛЯ.

(3) При неточно и/или некачествено изпълнение или при липса на изпълнение – гаранцията не се възстановява, респ. ВЪЗЛОЖИТЕЛЯ упражнява правата по банковата гаранция за изпълнение или застраховката. Отделно от гаранцията за изпълнение ВЪЗЛОЖИТЕЛЯТ може да търси и дължимите по договора неустойки.

(4) ВЪЗЛОЖИТЕЛЯТ задържа гаранцията за изпълнение на договора или упражнява правата по банковата гаранция за изпълнение или по застраховката, ако в процеса на неговото изпълнение възникне спор между страните, който е внесен за решаване от компетентен съд. Същата се освобождава след решаване на спора, ако решението е в полза на ИЗПЪЛНИТЕЛЯ, освен ако за ВЪЗЛОЖИТЕЛЯТ не е налице друго основание да я задържи.

(5) При разваляне на договора поради неизпълнение или по вина на ИЗПЪЛНИТЕЛЯ, ВЪЗЛОЖИТЕЛЯТ задържа гаранцията за изпълнение или упражнява правата по банковата гаранция за изпълнение или по застраховката като неустойка за развалянето.

(6) В случай, че ИЗПЪЛНИТЕЛЯТ избере гаранция за изпълнение под формата на банковата гаранция, то тогава ИЗПЪЛНИТЕЛЯТ е длъжен да поддържа валидна банкова гаранция в размер на 50% от стойността на договора до приключване и приемане на всички възложени работи в срока на действие на договора, а след това изпълнителят е длъжен да поддържа валидна банкова гаранция за предвидения процент - 50% от гаранцията за изпълнение, до изтичане срока от 1 години от приемането с последен акт за изпълнение на видовете работи, респ. акт обр. 15.

(7) В случай, че срокът на банковата гаранция изтича преди пълното уреждане на отношенията на страните по този договор и ИЗПЪЛНИТЕЛЯТ не я поднови до седем дни преди изтичането й, ВЪЗЛОЖИТЕЛЯТ има право да поиска изплащането й от банката-гарант, и да я трансформира в безлихвен паричен депозит по сметките си, като задържи депозита до окончателното уреждане на своите претенции.

(8) В случай, че ИЗПЪЛНИТЕЛЯТ избере гаранция за изпълнение под формата на застраховка, която обезпечава изпълнението чрез покритие на отговорността на ИЗПЪЛНИТЕЛЯ, то тогава ИЗПЪЛНИТЕЛЯТ е длъжен да поддържа валидна застрахователната полица за пълния размер на гаранцията до приключване и приемане на всички възложени работи в срока на действие на договора, а след това за предвидения процент от гаранцията за изпълнение, до изтичане срока от 1 години от приемането с последен акт за изпълнение на видовете работи, респ. акт обр. 15.

(9) ИЗПЪЛНИТЕЛЯТ е длъжен да подновява застраховката без да допуска прекъсване, докато не изтече срока посочен в чл.29, ал.2.

(10) ВЪЗЛОЖИТЕЛЯТ има право да изисква от ИЗПЪЛНИТЕЛЯ доказателства за наличието и валидността на застрахователен договор (копия от застрахователни полици и платежни документи за платени застрахователни премии). Тези документи се представят в 7-дневен срок от писменото им поискване.

(11) В случай че ВЪЗЛОЖИТЕЛЯТ констатира неизпълнение на задължението за сключване и поддържане на застраховка от ИЗПЪЛНИТЕЛЯ, той може да спре/задържи/ плащания, които му дължи, в размер на целия размер на гаранцията за изпълнение. В този случай гаранцията за изпълнение се приема, че се трансформира в парична форма и ВЪЗЛОЖИТЕЛЯТ я задържа за срок, съгласно договорените условия, докато ИЗПЪЛНИТЕЛЯТ не я представи в друга форма.

(12) В случай, че не са налице дължими към ИЗПЪЛНИТЕЛЯ плащания и ИЗПЪЛНИТЕЛЯ не изпълни задължението си за поддържане на валидна застрахователна полица, ВЪЗЛОЖИТЕЛЯТ може едностранно да прекрати договора с предизвестие, като ИЗПЪЛНИТЕЛЯ дължи гаранцията за изпълнение в парична сума в седемдневен срок от датата на прекратяването. Ако ИЗПЪЛНИТЕЛЯТ не поднови застрахователната полица и тя е предназначена за обезпечаване на гаранционното поддържане, ИЗПЪЛНИТЕЛЯТ дължи сумата по гаранцията в седемдневен срок от датата на получаване на покана от ВЪЗЛОЖИТЕЛЯ за заплащането й.

(13) Връщането на гаранцията става след писмена молба на ИЗПЪЛНИТЕЛЯ с посочване на актуални банкови сметки, респ. адрес за получаване.

(14) ИЗПЪЛНИТЕЛЯТ има право да промени формата на представената от него гаранция за изпълнение, съгласно разрешените форми в ЗОП.

**ІX. НЕПРЕОДОЛИМА СИЛА**

Чл.30 (1) ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при настъпване на непреодолима сила, възпрепятстваща изпълнението на поетите задължения.

(2) Страната, изпълнението на чието задължение е възпрепятствано от непреодолимата сила, е длъжна в седемдневен срок писмено да уведоми другата страна за настъпването, съответно за преустановяване на въздействието на непреодолимата сила. Към уведомлението се прилагат всички релевантни и/ или нормативно установени доказателства за настъпването, естеството и размера на непреодолимата сила.

(3) При позоваване на непреодолима сила страната, изпълнението на чието задължение е възпрепятствано от непреодолимата сила е длъжна да предприеме всички мерки, за да ограничи последиците от настъпване на събитието.

(4) При спиране на работата по каквато и да било причина ИЗПЪЛНИТЕЛЯТ взема необходимите мерки за запазване качеството на вече извършени работи, обезопасяване на обекта. ИЗПЪЛНИТЕЛЯТ се задължава да положи усилия да сведе до минимум периода, в който изпълнението е спряло и да поднови изпълнението веднага щом обстоятелствата позволяват това.

(5) ИЗПЪЛНИТЕЛЯТ е длъжен, след съгласуване с ВЪЗЛОЖИТЕЛЯ, да продължи да изпълнява тази част от задълженията си, които не са възпрепятствани от непреодолимата сила.

(6) Страната, изпълнението на чието задължение е възпрепятствано от непреодолимата сила, ведно с уведомлението изпраща до другата страна уведомление за спиране на изпълнението на договора.

(7) След отпадане на обстоятелства от извънреден характер, които са определени като непреодолима сила страната, изпълнението на чието задължение е възпрепятствано от непреодолимата сила в седем дневен срок писмено уведомява другата страна за възобновяване на изпълнението на договора. При подновяване на изпълнението ИЗПЪЛНИТЕЛЯТ, уведомява осъществяващия инвеститорски контрол и осъществяващия строителен надзор на обекта.

(8) Когато обстоятелства от извънреден характер, които се определят като непреодолимата сила възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непреодолимата сила, писмено с известие уведомява насрещната страна за това обстоятелство.

(9) След получаване на известието за невъзможността на изпълнението на договора като цяло, насрещната страна има право да прекрати договора.

(10) Срокът за изпълнение на възложеното с договора се удължава с времето, през което изпълнението е било невъзможно поради непреодолима сила, за наличието на която другата страна е била надлежно уведомена, при условията на договора и е приела съществуването й, на база на представените документи и доказателства.

(11) При спиране на работите, срокът започва да тече отново след получаването на уведомлението за възобновяване на изпълнението. При необходимост, действително отработеното време по изпълнение на договора ще се установява с двустранно подписан протокол.

(12) Известяването на страните във връзка с възникване и отпадане обстоятелства по раздел IX „Непреодолима сила“, освен с писмени уведомления може да се удостоверява и с подписването на протоколи от представителите на двете страни по договора.

**X. ПРЕКРАТЯВАНЕ НА ДОГОВОРА**

Чл.31(1) Договорът се прекратява:

1. по взаимно съгласие на страните, изразено писмено;

2. при виновно неизпълнение на задълженията на една от страните по договора с писмено предизвестие от изправната до неизправната страна. Неизправната страна, заплаща дължимите поради неизпълнението неустойки и/ или обезщетения в срок и по начин определен от изправната страна или същите се удържат от изправната страна от дължими към неизправната страна суми;

3. с писмено предизвестие на ВЪЗЛОЖИТЕЛЯ ако настъпят обстоятелства, които поставят ИЗПЪЛНИТЕЛЯ в невъзможност да изпълнява задълженията си, в това число и ако не може или престане да отговаря на специфични изисквания за изпълнение на възложеното. В този случай ВЪЗЛОЖИТЕЛЯТ може да задържи гаранцията за изпълнение, или упражнява правата по банковата гаранция за изпълнение или правата по застраховката.

4. на основанията предвидени в договора и/или в предвидените в закона случаи;

5. едностранно от ВЪЗЛОЖИТЕЛЯ с писмено предизвестие, като ВЪЗЛОЖИТЕЛЯТ заплаща извършените до момента на прекратяването качествено извършени работи и приети по надлежния ред;

6. с писмено предизвестие на ВЪЗЛОЖИТЕЛЯ ако ИЗПЪЛНИТЕЛЯТ използва подизпълнител без да декларира това в офертата си или използва подизпълнител, който е различен от този в офертата. В този случай ВЪЗЛОЖИТЕЛЯТ може да задържи гаранцията за изпълнение или упражнява правата по банковата гаранция за изпълнение или правата по застраховката.

7. с писмено предизвестие на ВЪЗЛОЖИТЕЛЯ ако ИЗПЪЛНИТЕЛЯТ използва подизпълнител без да декларира това в офертата си или замени подизпълнител без да са налице условията по чл.7, ал.13 от договора или не изпълни друго задължение по договора във връзка с подизпълнителя. В този случай ВЪЗЛОЖИТЕЛЯТ може да задържи гаранцията за изпълнение, респ. упражнява правата по банковата гаранция за изпълнение или правата по застраховката.

8. ВЪЗЛОЖИТЕЛЯТ има право да прекрати без предизвестие договора за обществена поръчка при възникване на обстоятелствата по чл. 118, ал. 1, т. 2 или 3 ЗОП ако се установи, че по време на провеждане на процедурата за възлагане на поръчката за ИЗПЪЛНИТЕЛЯТ са били налице обстоятелства по чл. 54, ал. 1, т. 1 от ЗОП, въз основа на които е следвало да бъде отстранен от процедурата или поръчката не е следвало да бъде възложена на ИЗПЪЛНИТЕЛЯ поради наличие на нарушение, постановено от Съда на Европейския съюз в процедура по чл. 258 ДФЕС. При прекратяване в тези случаи ВЪЗЛОЖИТЕЛЯТ не дължи обезщетение за претърпени вреди от прекратяването на договора.

9. ВЪЗЛОЖИТЕЛЯТ прекратява договора за обществена поръчка когато е необходимо съществено изменение на поръчката, което не позволява договорът да бъде изменен на основание чл. 116, ал. 1 от ЗОП;

10. Когато въз основа на неверни данни е приложено изключение по [чл. 4](apis://Base=NARH&DocCode=41091&ToPar=Art4&Type=201) от Закон за икономическите и финансовите отношения с дружествата, регистрирани в юрисдикции с преференциален данъчен режим, свързаните с тях лица и техните действителни собственици за ИЗПЪЛНИТЕЛЯ или подизпълнителя договора се прекратява от ВЪЗЛОЖИТЕЛЯ без предизвестие, като не се дължи, нито заплащане на извършените работи, а получените плащания подлежат на незабавно възстановяване ведно със законната лихва. При представена банкова гаранция, респ. застрахователна полица ВЪЗЛОЖИТЕЛЯТ има право да упражни правата по нея.

(2) Извън случаите по чл. 33, ал.1, договорът се прекратява с изпълнение на възложеното, приемането му по установения ред и заплащане на последната дължима по него сума.

(3) ВЪЗЛОЖИТЕЛЯТ има право да прекрати действието на договора чрез писмено предизвестие и с последиците предвидени в договора в случай, че ИЗПЪЛНИТЕЛЯ не изпълнява задълженията. Неизпълнението се установява с констативен протокол от лицето осъществяващо строителен надзор и лицето осъществяващо инвеститорски контрол на обекта, в който се отчита и действително извършеното. В този случай ИЗПЪЛНИТЕЛЯТ дължи връщане на неусвоените авансово получени суми, ако такива са получени в писмено определеният от ВЪЗЛОЖИТЕЛЯ срок, респ. ВЪЗЛОЖИТЕЛЯТ упражнява правата по гаранция за авансово плащане.

(4) ВЪЗЛОЖИТЕЛЯТ може да развали или прекрати предсрочно, договора и да иска връщане на неусвоени авансово предоставени средства, в случай на предоставени такива, респ. ВЪЗЛОЖИТЕЛЯТ упражнява правата по гаранция за авансово плащане, когато ИЗПЪЛНИТЕЛЯ изпадне в състояние на неплатежоспособност, съответно срещу него е открито производство на несъстоятелност или е в процес на преобразуване, които обстоятелства могат да застрашат изпълнението на настоящия договор. Същите права ВЪЗЛОЖИТЕЛЯТ има и ако ИЗПЪЛНИТЕЛЯ престане да отговаря на изискванията на ЗОП. Обемът на изпълнените работи се установява с констативен протокол, подписан от представител на ИЗПЪЛНИТЕЛЯ и лицето осъществяващо инвеститорски контрол и строителен надзор.

(5) При прекратяване на договора поради неизпълнение или по вина на ИЗПЪЛНИТЕЛЯ, ВЪЗЛОЖИТЕЛЯТ може да задържи гаранцията за изпълнение или да упражни правата по банковата гаранция за изпълнение или правата по застраховката, независимо от удържаните или дължимите до този момент неустойки.

(6) В случай, че ИЗПЪЛНИТЕЛЯ прекрати едностранно договора, ВЪЗЛОЖИТЕЛЯТ задържа гаранцията за изпълнение на договора или упражнява правата по банковата гаранция за изпълнение. В този случай ИЗПЪЛНИТЕЛЯТ дължи връщане на неусвоени авансово получени суми по договора, при получени такива, респ. ВЪЗЛОЖИТЕЛЯТ упражнява правата по гаранция за авансово плащане. Едностранното прекратяване на договора от страна на ИЗПЪЛНИТЕЛЯ не го освобождава от заплащане на дължимите, съгласно договора неустойки.

**XІ. ЗАКЛЮЧИТЕЛНИ РАЗПОРЕДБИ**

Чл.32 Изменение на настоящия договор се допуска по изключение само и единствено при наличие на хипотезите предвидени в Закона за обществените поръчки.

Чл.33 (1) Кореспонденцията между страните се води на посочените в настоящия договор адреси. При промяна на адреса всяка една от страните е длъжна да уведоми писмено другата страна за новия си адрес, в противен случай неприета или върната кореспонденция, ще се счита за приета и за страните ще настъпят последиците при приета кореспонденция.

(2) Всички съобщения, уведомления и известия, свързани с изпълнението на настоящия договор са валидни, ако са направени в писмена форма и са подписани от упълномощените лица.

(3) За дата на съобщението известието се смята:

1. датата на предаването- при ръчно предаване на съобщението/известието;

2. датата на пощенското клеймо на обратната разписка- при изпращане по пощата;

Чл.34 За всеки спор относно съществуването и действието на сключения договор или във връзка с неговото нарушаване, включително спорове и разногласия относно действителността, тълкуването, прекратяването, изпълнението или неизпълнението му, както и за всички въпроси, неуредени в този договор се прилага Търговския закон, Закона за задълженията и договорите и ЗОП. При непостигане на съгласие спорът се отнася за решаване пред компетентния съд, определен по правилата на ГПК.

Неразделна част от този договор е представената оферта от ИЗПЪЛНИТЕЛЯ.

Приложение: Ценово предложение по чл. 39, ал. 3, т.2 от ППЗОП.

Този договор се състави и подписа в два еднообразни оригинални екземпляра, по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**

**ИНЖ. ДАНИЕЛ ПАНОВ**

***Кмет на община Велико Търново***